Lolland-Falsters Stifts-Tidende, 1846-03-30
Udenlandske Efterretninger. Kurer Waszawski indeholder en Skrivelse fra Warschau af 17de Marts, der giver et sørgeligt Vidnesbyrd om den Skjæbne, som man vel ikke har tvivlet om at Deeltagerne i Opstanden have at vente, naar de først komme i Hænderne paa den russiske Justits. Det hedder deri: "Angaaende det allerede i Bladene omtalte, af Oprørerne udførte Overfald paa Staden Siedlee, har man nu af fangne Oprøreres egne Tilstaaelser erfaret Følgende: 1) at denne Gierning var Følgen af en forgrenet Sammensværgelse, 2) at Hovedmanden var den posenske Adelsmand Dombrowski, hvem Oprørerne havde udnævnt til Generallissimus for Opstanden paa den høire Weichselbred, 3) at Hoveddeeltagerne vare Potozki, Kosischewski, Zarski, Litynski, Mirezki og Des kur, Agenter og Hjælpershjælpere Dobrytsch og Rupprecht. Alle disse bleve stillede for en Krigsret og befundne skyldige, Potozzi, Kosischewski og Zarskidømtes til at hænges, den Første i Siedler, de to Sidste i Warschan; Dobrytsch og Rupprecht bleve ligeledes dømte til at hænges, men skulde, naar alle Forberedelser vare trufne, i Øieblikket for Executionen skiænkes Livet, men miste alle deres Standsrettigrettigheder og transporteres til strengt Arbeide i Siberien; Litynski, som har viist sig meget angerfuld, dømtes til at føres under Galgen, men der skjænkes Livet, imod at miste sine Standsrettigheder, gaae eengang Spidsrod igjennem en Linie af 500 Soldater og ligeledes sendes til Siberien. Deres Formue confiskeres. Denne Dom er fuldbyrdet paa dem Alle, med Undtagelse af Potozki, igaar Formiddags Kl. 10. Potozki skal senere være død i Fængslet. Den som Hovedmand omtalte Dombrowski, der undkom, har den 4de Marts frivillig overgivet sig til de preussiske Autoriteter og en ført som Fange til Posen. - J Augsburger Allg. Zeit. forsikkres, at den preussiske General v. Brandenburg, har meddeelt Ruslands og Østerrigs Repræsentanter i Krakau, at han fra sin Regjering har faaet bemyndigelse til at udlevere de i Schlesien fængslede Polakker, som ere østerrigske eller russiske Undersaatter, til de to andre Magter, hvorfor han opfordrer Repræsentanterne til at sende en Commission til Kosel, for at overtage disse Fanger. Om de fangne Undersaatter af Fristaten Krakau, - den største Deel af de Fængslede hører til disse, havde hans Regjering endnu ikke taget nogen Beslutning; men efter al Sandsynlighed vilde befalingen til disses Udlevering heller ikke lade vent længe paa sig. - I de polske Begivenheder har hidtil endnu ikke, idetmindste ikke aabenbart, hedder det i en Skrivelse fra Elben, deeltaget noget Navn, der tilhører de udmærkede Personer, som have medvirket i den sidste Revolution og, for saa vidt de endnu leve, have begivet sig til Udlandet. Det kunde maaskee være af Jnteresse at kaste et Tilbageblik paa den polske Emigration og at skildre af hvilke Partier den bestaaer, hvo der ere deres Førere og hvad der er deres Løsen. Den i Aaret 1832 i Paris stiftede reunion generale des Polonais er allerede forlænge siden opløst, thi Tvedragt, Polakkernes forbandelsesværdige Skjæbne, var mægtigere end den bittreste Erfaring, virkede selv i Landflygtigheden og adskilte Forbundet ved ussel Forfængelighed og Egoisme. Der dannede sig 3 større Partier, der existerede idetmindste indtil for kort Tid siden og stode skarpt mod hverandre. Det rige og fornemme Polen, med dets Qvinders og Ridderes romantiske Trylleri, har sit Sæde i Paris og sit Hovedqvarteer i Fyrst Adam Czartoryskis Hotel. Om denne 76-aarige, af sit Fædreland i forskjellige Perioder høitfortjente, og af reen Patriotisme besielede Mand flokker sig hiint Parti af den polske Adel, der betegnes som aristoeratiskeconservativt og om hvilket der paastaaes, at det, uden bedre Jndsigt i den forandrede Tid, kun stræber efter Gjenoprettelsen af Middelalderens Feudalisme og sine Standsrettigheder, og i dette Øiemed gjør Revolution. Af dette skal allerede for længe siden Fyrst Czartoryski være bleven udvalgt til Konge i Polen. Som dette Parties Krigsmand betegnes General Dembinski. Det andet store Parti, i Udlandet kun ringe, men tilsyneladende talrigt i Polen og i daglig Tilvæxt, er de Liberales og Demoeraternes Parti. Dets Fører er Joachim Lelewel, dets Løsen er Republiken. Det har sit Sæde i Brüssel og til Organ Journalen l'Aigle blanc. Som militair Autoritet tilhører General Dwernicki dette Parti. Et tredie Parti er det religiøs-politiske, under Digteren Mickewiczs Anførsel, der for levede i Paris som Professor ved det franske Jnstitut, men formedelst sine ophidsende Forelæsninger blev afsat fra sit Embede. Mickiewices er Panslavismens Apostel, hvis Hegemonie Polen skal overtage, for at gjenoprette denne Folkestammes politiske Frihed og omstyrte den absolute Throne. Polakker og Russer skulle ikke længer bekrige hinanden, men forenede med hinanden søge at stifte en stor slavisk Forbundsstat og yde hinanden Hjælp mod den absolutte, saavel kirkelige som verdslige Magt. Selv en egen Kirke er bragt i Forslag for denne nye Stat. Dette Parties Virksomhed, hvis Tilhængere iøvrigt mere ere at søge blandt Russerne end blandt Polakkerne, har ingen særdeles Udsigter, og turde maaskee blive viist tilbage af begge de øvrige Partier. Hvad der nu høre om Sammenhængen mellem de forskjellige polske Foreninger i Paris, London og Brüssel og den i Posen opdagede Sammensværgelse og Krakauer-Opstanden, beroer hidtil kun paa Formodninger. Derimod er det Rygte sandsynligt, at der har fundet en Overeenskomst Sted imellem det liberale og conservative Parti, ifølge hvilken Polen i Fremtiden skal dannes paa en constitutionel Forfatnings Grundvold, med lige Rettigheder for Alle, og Jndholdet af Krakauer-Oprørernes Manifest tyder idetmindste paa, at de havde lagt sig Fortidens Lærdomme paa Hjerte og havde ifinde ogsaa at tænke paa den hidtil i Polen glemte og undertrykte Borger= og Bondestands Rettigheder og Jnteresser." - Adam Czartoryski, ældste Søn af den bekjendte, i Paris levende Fyrste, er ankommen til Berlin. Den Deeltagelse, som denne i sin kraftigste Manddomsalder staaende Fyrste skjænker sine ulykkelige Landsmænds sørgelige Skjæbne, skal have foranlediget hans tilsamme Reise fra Paris til Berlin. - Som bekjendt overrakte de i Paris værende polske Emigranter nylig en Adresse til Fyrst AdamCzartoryski, hvori de lovede ham som deres naturlige Overhoved den forigste Medvirkning og den strengeste Lydighed og opfordrede ham til at lede deres Forbund, og Fyrsten ydede i Svaret sin rosende Tribut til den Opstand, i Masse, som nu viste sig paa flere Puncter af Polen, og erklærede sin Beslutning, med alle til hans Raadighed staaende Midler at ville understøtte Opstanden. J Anledning heraf har den østerrigske Keiser befalet, at Fyrsten, hans Gemalinde og Descendents indtil videre skulle suspenderes fra al Disposition over deres i de keiserlige Stater værende urørlige og rørlige Formue og afskiæres fra Nydelsen af alle Jndtægter og Renter af samme. Disse Eiendomme, indbragte Fyrsten et aarligt Beløb af 500,000 østerrigske Ducater. - Jblandt dem, som ere faldne for Oprørernes Vaaben, er en Politicommissair Weinberger, som i Aaret 1830 havde denunceret over 700 Familier og derfor erholdt Belønning af Russerne. Han ligger paa sine Gierninger. Skibstømmerfolkene i flere Stæder, Flekker og Landsbyer langs med Weserfloden have gjort en temmelig alvorlig Arbeidsopstand, der skal være det første Udbrud af den Art i det nordlige Tydskland. Eierne af Skibs værfterne i Bremerhaven havde, ved en indbyrdes Overeenskomst, der saa temmelig ligner den, hvorved man, som bekjendt, i Apenrade søgte at kue nogle Skibstømrere, der havde deeltaget i en Festlighed for det danske Flag a.), vidst at trykke Priserne altfor stærkt for Arbeidsfolkene. Nu, da Arbeidet tager saa stærkt til, have 600 af disse Bremerhaven i Masse fordret større Løn og bevæbnede med deres Øxer truet enhver Kammerat med Døden, der vover at gjøre et Slag paa et Skib, for Forhøielsen af Lønnen er opnaaet. De sidste rolige 150 Mand ere derpaa gaaede over til dem. J fem Dage havde alt Arbeide nu hvilet. Opstanden udbredte sig snart langs med hele Weseren, og i Vegesack, Bremen og Brakeskal en endnu alvorligere Tumult være reist af samtlige Skibstømrere.